
	Comisia pentru Buget,

Finanţe şi Bănci
	
	Bucureşti,         26.04.2017 

Nr. 4c-2/776
PLx.495/2016


BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul suplimentar asupra proiectului de Lege privind aprobarea Ordonanţei de urgenţă a Guvernului nr.53/2016 pentru modificarea şi completarea art. 14 din Ordonanţa Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrativ – teritoriale sunt acţionari unici ori majoritari sau deţin direct ori indirect o participaţie majoritară, trimis cu adresa nr. PLx.495/2016, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Leonardo BADEA


Parlamentul  României
[image: image2.png]FOMANIA




	Comisia pentru Buget,

Finanţe şi Bănci
	
	Bucureşti,         26.04.2017 

Nr. 4c-2/776
PLx.495/2016


RAPORT SUPLIMENTAR
asupra proiectului de Lege privind aprobarea Ordonanţei de urgenţă a Guvernului nr.53/2016 pentru modificarea şi completarea art. 14 din 
Ordonanţa Guvernului nr.26/2013 privind întărirea disciplinei financiare 
la nivelul unor operatori economici la care statul sau unităţile 
administrativ – teritoriale sunt acţionari unici ori majoritari 
sau deţin direct ori indirect o participaţie majoritară
În conformitate cu prevederile art. 70 din Regulamentul Camerei Deputaţilor, republicat, Comisia pentru buget, finanțe și bănci a fost sesizată, spre reexaminare, cu proiectul de Lege privind aprobarea Ordonanţei de urgenţă a Guvernului nr.53/2016 pentru modificarea şi completarea art. 14 din Ordonanţa Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrativ – teritoriale sunt acţionari unici ori majoritari sau deţin direct ori indirect o participaţie majoritară.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege  în ședința din 24 octombrie 2016.
La reexaminarea proiectului de lege s-a avut în vedere avizul favorabil al Comisiei juridice, de disciplină şi imunităţi, avizul favorabil al Comisiei pentru politică economică, reformă şi privatizare, avizul favorabil al Comisiei pentru administraţie publică şi amenajarea teritoriului şi avizul favorabil al Consiliului Legislativ.
Proiectul de lege supus reexaminării are ca obiect de reglementare modificarea şi completarea art.14 din Ordonanţa Guvernului nr.26/2013, în sensul interzicerii operatorilor economici la care statul şi unităţile administrativ-teritoriale deţin direct sau indirect o participaţie unică sau majoritară, să acorde remuneraţii reprezentanţilor în adunările generale ale acţionarilor. Totodată, se prevede că, în exercitarea calităţii de acţionar la societăţile la care deţin direct sau indirect o participaţie unică sau majoritară, statul şi unităţile administrativ-teritoriale, acordă mandate cu titlu gratuit reprezentanţilor săi în adunările generale ale acţionarilor acestor societăţi.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au reexaminat proiectul de lege menţionat mai sus, în şedinţa din data de 25 aprilie 2017.
La lucrările Comisiei și-au înregistrat prezența un număr de 21 deputați, din totalul de 25 de membri.
La reexaminarea acestui proiect de lege au participat, în calitate de invitați, reprezentanți ai Ministerului Finanţelor Publice şi ai Ministerului Economiei.
În urma reexaminării proiectului de lege şi a opiniilor exprimate, deputații prezenți la lucrări, au hotărât cu unanimitate  de voturi, să supună plenului Camerei Deputaţilor spre dezbatere şi adoptare proiectul de Lege privind aprobarea Ordonanţei de urgenţă a Guvernului nr.53/2016 pentru modificarea şi completarea art. 14 din Ordonanţa Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrativ – teritoriale sunt acţionari unici ori majoritari sau deţin direct ori indirect o participaţie majoritară  cu amendamentul admis prezentat în anexă.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Leonardo BADEA
	SECRETAR,

Marilen – Gabriel PIRTEA


Şef serviciu

Giorgiana Ene

Consilier parlamentar
 Vasilica Popa

ANEXĂ

Amendament admis

În urma dezbaterii, Comisia propune adoptarea proiectului de lege cu următorul amendament:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	Titlul legii:

LEGE

privind aprobarea Ordonanţei de urgenţă a Guvernului nr.53/2016 pentru modificarea şi completarea art.14 din Ordonanţa Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrative-teritoriale sunt acţionari unici ori majoritari sau deţin direct ori indirect o participaţie majoritară
	NEMODIFICAT 
	

	2. 
	
	Articol unic. – Se aprobă Ordonanţei de urgenţă a Guvernului nr.53 din 14 septembrie 2016 pentru modificarea şi completarea art.14 din Ordonanţa Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrative-teritoriale sunt acţionari unici ori majoritari sau deţin direct ori indirect o participaţie majoritară,publicată în Monitorul Oficial al României, Partea I, nr. 725 din 20 septembrie 2016.
	Articol unic. – Se aprobă Ordonanţei de urgenţă a Guvernului nr.53 din 14 septembrie 2016 pentru modificarea şi completarea art.14 din Ordonanţa Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrative-teritoriale sunt acţionari unici ori majoritari sau deţin direct ori indirect o participaţie majoritară,publicată în Monitorul Oficial al României, Partea I, nr. 725 din 20 septembrie 2016, cu următoarea modificare:
	Tehnică legislativă

	3. 
	Titlul ordonanței de urgenţă:

ORDONANŢĂ DE URGENŢĂ pentru modificarea şi completarea art.14 din Ordonanţa Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrative-teritoriale sunt acţionari unici ori majoritari sau deţin direct ori indirect o participaţie majoritară
	
	NEMODIFICAT 
	

	4. 
	Articol unic. - Articolul 14 din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, publicată în Monitorul Oficial al României, Partea I, nr. 549 din 29 august 2013, aprobată cu completări prin Legea nr. 47/2014, cu modificările şi completările ulterioare, se modifică şi se completează după cum urmează:
	
	NEMODIFICAT 
	

	5. 
	1. Alineatul (1) se modifică şi va avea următorul cuprins:
„(1) Se interzice operatorilor economici la care statul şi unităţile administrativ-teritoriale deţin direct sau indirect o participaţie unică sau majoritară să acorde remuneraţii reprezentanţilor în adunările generale ale acţionarilor.”
	
	NEMODIFICAT 
	

	6. 
	2. După alineatul (1) se introduce un nou alineat, alineatul (11), cu următorul cuprins:

„(11) În exercitarea calităţii de acţionar la societăţile la care deţin direct sau indirect o participaţie unică sau majoritară, statul şi unităţile administrativ-teritoriale acordă mandate cu titlu gratuit reprezentanţilor săi în adunările generale ale acţionarilor acestor societăţi. Aceste mandate se aduc la îndeplinire ca sarcină de serviciu şi pe baza atribuţiilor stabilite conform fişei postului.”
	
	La articolul unic, punctul 2, alineatul (11) se modifică şi va avea următorul cuprins:
„(11) În exercitarea calităţii de acţionar la societăţile la care deţin direct sau indirect o participaţie unică sau majoritară, statul şi unităţile administrativ-teritoriale acordă mandate cu titlu gratuit reprezentanţilor săi în adunările generale ale acţionarilor acestor societăţi.
Autor:

Dep. Erdei Dolóczki István - UDMR
	Mai ales în cazul societăților la care unitățile administrativ-teritoriale dețin participații se întâlnește situația în care consilieri locali reprezintă UAT în AGA (conform prevederilor Legii nr. 51/2006 a serviciilor comunitare de utilităţi publice două sau mai multe autorități ale administrației publice locale pot constitui ADI, iar în cadrul lor societăți comerciale unde să fie reprezentate de consilieri locali/județeni). În cazul acestora nu se poate vorbi despre „sarcini de serviciu” sau „atribuții conform fișei postului”. Propunem eliminarea tezei a II-a de la art. 11 în scopul prevenirii oricăror neclarități și al  asigurării aplicabilității prevederii legale.

